als_Latn dik_Latn sag_Latn
Nuk ka fjalë, në Formulën 1 dominon Mercedez. Sërish në provat e lira të Çmimit të Madh të Gjermanisë ka qenë skuderia gjermane ajo që ka vendosur diktatin e saj.
Lideri i Botërorit, Nico Rosberg, me kohën 1’19”131 i ka paraprirë shokut të skuadrës, njëherësh rivalit kryesor për kampionat, Lewis Hamilton, i cili e ndali kronometrin në 1’19”697.
Vendi i tretë i takoi Ferrarit të Fernando Alonsos që me kohën 1’19”423 ka bërë më mirë se Red Bulli i Daniel Ricciardos dhe McLareni i Jenson Button, ndërsa kampioni i Botës tregon sërish se është në vështirësi në këtë sezon, duke u pozicionuar i gjashti me kohën 1’20”097. Për të “gjetur” Kimi Raikkonenin, duhet të shohim vendin e 8-të, pasi finlandezi shënoi kohën 1’20”210 shumë larg pretendimeve të skuderisë së kokë-kuqes.
Kujtojmë se provat zyrtare të garës së Hockenheimit zhvillohen të shtunën ora 14:00, kjo pistë karakterizohet nga kthesa të shpejta dhe nga 3 sektorë të drejtë që garantojnë për shpejtësi dhe spektakël në parakalime.
You must be logged in to post a comment Login
als_Latn als_Latn als_Latn als_Latn eng_Latn